Στη δημοσκόπηση της Opinion Poll για την εφημερίδα "Πρώτο Θέμα", το 81% συμφωνεί με τη σκλήρυνση της γραμμής της κυβέρνησης στο προσφυγικό ζήτημα. Παράλληλα το 62% των πολιτών δηλώνει ότι αποδοκιμάζει τη στάση που κράτησε στα γεγονότα στον Έβρο ο ΣΥΡΙΖΑ.

Η δημοσκόπηση δείχνει πως 90% των πολιτών πιστεύει ότι ο πρωθυπουργός και η κυβέρνηση αντέδρασαν σωστά στον εκβιασμό Ερντογάν.

Στην πρόθεση ψήφου, το 38,8% των πολιτών δηλώνει ότι θα ψήφιζε τη Νέα Δημοκρατία, έναντι 20,8% που θα ψήφιζε ΣΥΡΙΖΑ, 4,5% που επιλέγει το ΚΙΝΑΛ, 5% που δηλώνει ΚΚΕ, 4,5% που προτιμά την Ελληνική Λύση και 2,7% που θα ψήφιζε ΜέΡΑ25.

Σε άλλη δημοσκόπηση της εταιρίας Interview, για τον Ελεύθερο Τύπο της Κυριακής, 9 στους 10 ερωτηθέντες απαντούν "ναι" στο κλείσιμο των συνόρων αλλά και στην απόφαση της κυβέρνησης να προχωρήσει στη δημιουργία κλειστών δομών. Η έρευνα αυτή έγινε το διάστημα 3 έως 5 Μαρτίου, αφού δηλαδή η Τουρκία "άνοιξε" τα σύνορά της παρασύροντας μετανάστες και πρόσφυγες προς την Ελλάδα και την Ευρώπη.

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr